b'\n_START_ARTICLE_\nLiv Greni\n_START_SECTION_\nLiv og virke\n_START_PARAGRAPH_\nHun tok i 1941 som f\xc3\xb8rste kvinne magistergraden i musikkvitenskap ved Universitetet i Oslo, med en avhandling om Rikard Nordraak._NEWLINE_Fra 1954 til 1959 var hun stipendiat i musikkvitenskap ved Universitetet i Oslo._NEWLINE_Hun markerte seg tidlig som folkemusikkforsker. Spesielt viktig er hennes arbeider om forskjellige vokaltradisjoner, der hun leverte bidrag s\xc3\xa6rlig om b\xc3\xa5nsuller og religi\xc3\xb8se folketoner. Ogs\xc3\xa5 som innsamler var hun betydelig; hun stod bak innspillinger av ca. 1000 folkemelodier._NEWLINE_Liv Greni var med i Den norske kirke, og stod sentralt ved opprettelsen av Norsk kirkeakademi (1956)._NEWLINE_Hun var programleder i NRKs folkemusikkavdeling fra 1961 til 1986. I 17 \xc3\xa5r var hun redakt\xc3\xb8r for programposten All verdens folkemusikk, der hun sammen med Lisa Halvorsen hadde ukentlige programmer. I 1998 ble hun tildelt R\xc3\xa5det for folkemusikk og folkedans-prisen for sin viktige innsats som l\xc3\xa6rer, forsker og formidler av folkemusikk i mediene._NEWLINE_Greni publiserte flere artikler og b\xc3\xb8ker b\xc3\xa5de p\xc3\xa5 norsk og engelsk. Blant de viktigste utgivelsene er avhandlingen hennes, Richard Nordraak, (utgitt som monograf i 1942), B\xc3\xa5nsuller i Setesdal: om bruken av tradisjonelle melodiformler (Universitetsforlaget 1960) og Griegs musikk og folkemusikken (i Syn og segn, 1954)._NEWLINE_Liv Greni konverterte til den katolske kirke i 1975, var medlem av Oslo katolske bisped\xc3\xb8mmes spr\xc3\xa5kkommisjon, som blant annet hadde ansvaret for oversettelsen av Missale Romanum til bokm\xc3\xa5l p\xc3\xa5 1970-tallet, og redaksjonsmedlem for tidsskriftet St. Olav fra 1978._NEWLINE_Hun var s\xc3\xb8ster av Tordis \xc3\x98rjas\xc3\xa6ter.'